b"\n_START_ARTICLE_\nSanta B\xc3\xa1rbara de Casa\n_START_SECTION_\nPol\xc3\xadtica\n_START_PARAGRAPH_\nL'actual batlle de Santa B\xc3\xa1rbara de Casa \xc3\xa9s el socialista Leonardo Romero, qui ocupa aquest c\xc3\xa0rrec des de les eleccions municipals celebrades l'any 2019, comicis que va guanyar per majoria absoluta. Leonardo Romero va substituir al capdavant de l'Ajuntament Gonzala G\xc3\xb3mez Santos, que havia estat batllessa del municipi des de les eleccions municipals celebrades l'any 2003. A les eleccions municipals de 2019, el PSOE revalid\xc3\xa0 la seva majoria, aconseguint el seu sis\xc3\xa8 regidor. Actualment, els nou regidors del consistori pertanyen a dos partits pol\xc3\xadtics diferents: 6 al PSOE i 3 a Independientes por Huelva. A les eleccions del 2019, va perdre la seva representaci\xc3\xb3 al consistori el Partit Popular, que havia obtingut un \xc3\xbanic regidor l'any 2015.\n_START_SECTION_\nEconomia\n_START_PARAGRAPH_\nLes activitats econ\xc3\xb2miques principals s\xc3\xb3n la ramaderia i l'explotaci\xc3\xb3 forestal. _NEWLINE_El sector ramader gira entorn del porc i l'ovella. Els porcs ib\xc3\xa8rics que es crien a les deveses d'alzines i alzines sureres del municipi s\xc3\xb3n destinats a la producci\xc3\xb3 de pernil i embotits, mentre que de l'ovella se n'aprofita sobretot la llet per a la producci\xc3\xb3 de formatge. Dins el terme municipal de Santa B\xc3\xa1rbara de Casa, hom troba l'explotaci\xc3\xb3 ramadera Dehesa de Dos Hermanas, que produeix el formatge m\xc3\xa9s conegut de tota la prov\xc3\xadncia._NEWLINE_La producci\xc3\xb3 de fusta de pi i eucaliptus es destina a la factoria que l'empresa ENCE t\xc3\xa9 a la ciutat de Huelva. Aquesta f\xc3\xa0brica \xc3\xa9s la primera subministradora de cel\xc2\xb7lulosa del mercat espanyol."